**Správa ME a MEJ v modernej gymnastike, Baku 17. – 21.5.2023**

Nominácia seniorky:

1. Michaela Žatková - obruč, lopta, kužele, stuha

2. Nina Dzurošková - obruč, lopta, kužele

3. Tereza Šaranová - stuha

Nominácia juniorky spoločná skladba 5 švihadiel a 5 lôpt

1. Berenika Bujňačeková 1. Berenika Bujňačeková

2. Natália Gašparová 2. Natália Gašparová

3. Soňa Mikundová 3. Soňa Mikundová

4. Petronela Patakiová 4. Petronela Patakiová

5. Ema Vláčilová 5. Laura Rumanová

Trénerky: Ľubov Kilianová, Ivana Motolíková, Martina Šagová

Rozhodkyne: Dominika Dubná – juniorská spoločná skladba, Lenka Koteková – seniorky

Vedúca výpravy: Ivana Motolíková

Výsledky:

Spoločná skladba juniorky

5 švihadiel 15.miesto 22,90 bodu. (10,90+6,70+5,30) (21 krajín)

5 lôpt 11.miesto 25,050 (12,00+6,40+6,55)

(20 krajín, diskvalifikácia Talianska pre problémy s akreditáciou gymnastiek)

Celkovo 12.miesto (20 krajín)

Seniorky: Michaela Žatková obruč 40.miesto (71 gymnastiek) 25,750 (11,70+7,00+7,05)

lopta 47.miesto (71 gymnastiek) 25,100 (11,40+7,15+6,55)

kužele 35.miesto (71 gymnastiek) 25,150 (12,10+6,85+6,20)

stuha 43.miesto (71 gymnastiek) 23,65 (10,90+6,25+6,50)

celkovo 41.miesto (68 gymnastiek hodnotených v troch zostavách)

Nina Dzurošková obruč 55.miesto ((71 gymnastiek) 24,100 (10,00+6,95+7,15)

lopta 59.miesto (71 gymnastiek) 23,800 (11,10+6,70+6,30)

kužele 67.miesto (71 gymnastiek) 21,55 (8,60+6,80+6,55)

celkovo 59.miesto (68 gymnastiek hodnotených v troch zostavách)

Tereza Šaranová stuha 37.miesto (71 gymnastiek) 24,300 (10,50+6,80+7,00)

Ešte pred otváracím ceremoniálom sa v stredu 17.5. sa postavili na pomyselný štart MEJ gymnastky juniorských spoločných skladieb. Náš tím v skupine B začínal so zostavou s piatimi loptami. Svoju zostavu zacvičili bez pádu náčinia, synchrónne predvedenie prvkov obtiažnosti, čisté postavenie v útvaroch za čo vyslúžili nielen vysokú známku 25,050 (12,00+6,40+6,55) ale aj pochvalu od trénerky. 11.miesto im vynieslo pozície tretích náhradníčok do finále. Vo svojom druhom vystúpení s piatimi švihadlami sa dopustili jedného pádu náčinia s celkovým hodnotením 22,90 bodu. (10,90+6,70+5,30) a 15.miesto. Ich vystúpenie na MEJ si zaslúži pochvalu za ich snahu, sústredenosť a ctižiadostivosť, ktorú pretavili spoločne ako tím do výborného umiestnenia (12.miesto celkovo) a určite je pre nich motiváciou do ďalšej prípravy pred MSJ.

*„Na dievčatá som veľmi pyšná, prvú zostavu s loptami zvládli bez zaváhania, v druhej sa dopustili jednej chyby, celkovo však pôsobili isto a sebavedomo. Veľkej súťaže sa nezľakli a v krásnej gymnastickej hale v Baku zúročili všetky skúsenosti, ktoré sme počas sezóny nazbierali.“ zhodnotila trénerka spoločnej skladby, Martina Šagová.*

V ďalšej príprave je potrebné sa zamerať nielen na čistotu predvedenia bez pádu náčinia, ale taktiež na zapracovanie pripomienok z strany medzinárodných rozhodkýň, ktoré by im mali pomôcť ešte ďalej napredovať v príprave na MSJ a tiež na ďalších medzinárodných súťažiach.

Súťaže v kategórii senioriek jednotlivkýň začali vo štvrtok 18.5. zostavami s obručou a loptou. V oboch náčiniach sa predstavili Michaela Žatková a Nina Dzurošková. V zostavách s obručou obe podali vyrovnaný výkon na hranici svojich možností. V zostavách s loptou sa obe dopustili chýb. Miška nepresnými manipuláciami náčinia (kotúľania) sa pripravila o vyššiu známku a taktiež nepresnosti v rizikách (nepresná trajektória letu náčinia) ju pripravili o vyššiu známku. Nina naopak veľmi čisto zvládla manipulácie DA o čom svedčí aj čiastková známka, no veľkou chybou v riziku a pádom náčinia za súťažnú plochu a následným použitím náhradného náčinia sa sama pripravila o vyššie hodnotenie a tým aj lepšie umiestnenie. V piatok 19.5. sa v zostavách s kuželami a stuhou postupne predstavili všetky naše seniorské reprezentantky. Michaela Žatková začala temperamentne v zostave s kuželami a len chyba v úplnom závere zostavy ju pripravila o potrebné body. Napriek tomu je 35.miesto v zostave s kuželami jej najlepším umiestnením na ME v roku 2023. Nina Dzurošková sa nevyhla chybám a dva pády náčinia a dve nezapočítané riziká boli ohodnotené nízkou známkou za technickú obtiažnosť zostavy. V posledných zostavách so stuhou sa postupne predstavila Miška Žatková, ktorej zostava nevyšla úplne podľa predstáv, škoda zamotania do stuhy a vynechania technicky aj bodovo obtiažnych skokov na začiatku zostavy. Poslednou súťažiacou slovenskou reprezentantkou bola najmladšia ešte len 15 ročná Tereza Šaranová, ktorú svoju zostavu so stuhou zacvičila bez chyby a dostala hodnotenie 24,30 bodu a 37.miesto v hodnotení spomedzi všetkých 71 gymnastiek čo je taktiež pre ňu veľký úspech a dobrý vstup do seniorskej kategórie na ME.

Svojimi vystúpeniami a výsledkami vybojovali seniorky 1 miesto na MS, ktoré sa budú konať koncom augusta 2023 v španielskej Valencii. Všetkým seniorkám prajem do ďalšej tréningovej príprave hlavne veľa zdravia a určite je potrebné naďalej pracovať na komponentoch v artistike, kde ešte v bodovom hodnotení máme rezervy. Miška Žatková musí určite zapracovať na čistote predvedenia prvkov obtiažnosti a tiež celkovo v jednotlivých spojeniach počas zostavy, či v manipuláciách s náčiním, aby sa známky za technické predvedenie zvýšili. Nina Dzurošková musí stabilizovať svoje výkony nielen počas vrcholných podujatí, ale aj počas celej sezóny, aby mnoho chýb v predvedení ju nestáli zbytočné bodové zrážky, lebo hodnotenia a umiestnenia sme určite čakali vyššie. Tereza Šaranová vstúpila medzi seniorky veľmi dobre a v zostave so stuhou potvrdila, že ako členka reprezentačného družstva môže byť pre tím oporou a platnou súčasťou. Je však potrebné pracovať na zvýšení obtiažnosti zostáv aby sa aj jej hodnotenia mohli v budúcnosti ešte zvýšiť.

Rozhodkyňa Dominika Dubná (brevet FIG IV.kategória) rozhodovala v stredu 17.5. v súťaži spoločných skladieb junioriek v kvalifikácii na pozícii línia a Lenka Koteková (brevet FIG IV.kategória) rozhodovala v druhý deň kvalifikácie senioriek 19.5. na pozícii časomiera.

Všetkým členkám realizačného reprezentačnému tímu (gymnastkám, osobným trénerkám, rozhodkyniam) týmto ďakujem za spoluprácu a reprezentáciu slovenskej modernej gymnastiky nielen počas ME v Baku, ale aj počas celej sezóny na zahraničných súťažiach a želám do ďalšej práce veľa chuti a energie.

Ivana Motolíková